Document ID: 31986R1164

*****
ΚΑΝΟΝΙΣΜΟΣ (ΕΟΚ) αριθ. 1164/86 ΤΗΣ ΕΠΙΤΡΟΠΗΣ
της 22ας Απριλίου 1986
για τροποποίηση του κανονισμού (ΕΟΚ) αριθ. 2710/84 που καθορίζει τις λεπτομέρειες εφαρμογής για την κατανομή, από τα κράτη μέλη στους μικρούς παραγωγούς γάλακτος, των ποσών που ορίζονται από τον κανονισμό (ΕΟΚ) αριθ. 1207/84 για τη γαλακτοκομική περίοδο 1984/85
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 1079/77 του Συμβουλίου της 17ης Μαΐου 1977 περί εισφοράς συνυπευθυνότητας και μέτρων που προορίζονται για τη διεύρυνση των αγορών στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 1302/85 (2), και ιδίως το άρθρο 2α,
Εκτιμώντας:
ότι ο κανονισμός (ΕΟΚ) αριθ. 1207/84 του Συμβουλίου (3), όπως τροποποιήθηκε από τον κανονισμό (ΕΟΚ) αριθ. 3177/84 (4), καθόρισε τα ποσά, ανά κράτος μέλος, και τα κριτήρια κατανομής, μεταξύ των παραγωγών, των ενισχύσεων των μικρών παραγωγών γάλακτος κατά τη διάρκεια των γαλακτοκομικών περιόδων 1984/85 και 1985/86·
ότι ο κανονισμός (ΕΟΚ) αριθ. 2710/84 της Επιτροπής (5), όπως τροποποιήθηκε τελευταία από τον κανονισμό (ΕΟΚ) αριθ. 1988/85 (6), καθορίζει την ημερομηνία πριν από την οποία πρέπει να πραγματοποιηθεί η κατανομή των ενισχύσεων για τη γαλακτοκομική περίοδο 1984/85· ότι ορισμένα κράτη μέλη συναντούν δυσκολίες στην τήρηση της ημερομηνίας αυτής· ότι θα πρέπει, κατά συνέπεια, να μεταφερθεί η εν λόγω ημερομηνία,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Η ημερομηνία «1η Απριλίου 1986» που εμφαίνεται στο άρθρο 1 πρώτο και δεύτερο εδάφιο του κανονισμού (ΕΟΚ) αριθ. 2710/84 αντικαθίσταται από την ημερομηνία «1η Σεπτεμβρίου 1986».
Άρθρο 2
Ο παρών κανονισμός αρχίζει να ισχύει την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 22 Απριλίου 1986.

Labels: 4
17
6